Det er en grunn til at hudpleiereklamer ikke zoomer inn.
Og gjør de det, viser de et uberørt, animert landskap.
Et skikkelig nærbilde av huden kan være litt foruroligende.
Hva er det?
Selv den mest perfekte huden er et grovt og ujevnt terreng,
med oljefylte raviner og hårtuster.
I dette ukjente landet
er det drager.
Forskerne tror at hårsekkmidd finnes i fjeset til alle voksne personer.
Du har garantert noen begravd i hårsekkene i ansiktet akkurat nå.
Og de er ikke alene.
Huden vår er vertskap for store horder av bakterier, sopp
og til og med små virus.
De er ikke skadelige.
Vi trenger mange av disse mikroskopiske passasjerene
for å holde huden frisk.
Hudpleieprodusentene sier noe annet.
Hovedsakelig at det du trenger er et overveldende antall produkter.
-Gelrens mot akne. -Serum med hyaluronsyre.
-Mikroskulpturkrem. -Det er en rens og maske.
Fuktighet er nøkkelen bak sunn hud.
Våkne med yngre hud på bare fem…
Kan vi stole på at produktene holder det de lover?
Er det en hemmelighet bak sunn, vakker hud?
Vi starter med huden
ved å se på den fra legens øyne.
Hun har flott hud. Det imponerte meg veldig.
Hvis huden er ren, er det mindre sannsynlighet for sykdommer.
Huden min ser frisk og sunn ut fordi jeg fokuserer på den grunnleggende.
Fra haken til ørene.
Fra neseborene til tinningen.
Sunn hud er vakker hud.
HUD
Er det én ting ekspertene vil at du skal vite om hud, er det at…
-Det er vårt største organ. -Vårt største organ.
Hud er immunforsvarets første og beste forsvarslinje.
Jeg bruker en murvegg som analogi.
Mursteinene er cellene,
og mørtelen er de naturlige oljene våre.
Denne veggen, epidermis,
bygges opp helt på nytt en gang i måneden.
Nye celler fødes her nede
og jobber seg opp mot overflaten, hvor de flasser av.
Porene er faktisk hårsekkenes åpninger.
Vi har dem nesten overalt, ikke bare der vi er hårete.
Kjertler som er festet til hårsekkene avgir et oljeaktig stoff kalt talg.
Det smører og forsurer huden vår.
Hudens pH er ikke nøytral,
men nærmere fem, så det er vanskeligere for skadelige bakterier å vokse.
Hvis murveggen din raser,
kan fremmede partikler og bakterier komme seg inn.
Immunforsvaret ditt slår til,
og huden blir rød og kløende.
Denne hæren av immunceller oppdager og angriper inntrengerne.
Så har vi hudens mest utrolige egenskap.
De mange skapningene som bor der.
Milliarder år før vi utviklet oss,
koloniserte mikrober alle hjørner av jorda,
fra isbreer og svovelholdige bassenger
til vulkanske sprekker på havbunnen.
Da huden dukket opp,
var den bare enda et habitat å kolonisere.
Du har faktisk trillioner
av forskjellige bakterier, sopp, virus, protozoer
og små insekter.
Huden har et slående mangfold av forskjellige miljøer.
Ansiktet er et oljete sumpterreng.
Armhulene er mørke, våte jungler.
Underarmene er tørre savanner.
Normalfloraen din dannes når du blir født.
Plutselig blir du befolket av floraen til moren din,
og den danner et fundament som du har med deg resten av livet.
Når du vokser, utvikler den seg og formes av opplevelsene dine.
Det kan være hvor du bor, om du har kjæledyr,
hvem du bor med og hvem du treffer jevnlig.
Hver og en av oss har en unik signatur.
Forskere har brukt de siste tiårene på å finne ut hvilke arter som bor hvor.
Nå prøver de å finne ut hva alle skapningene driver på med.
Det er en basill som bor mellom tærne våre
som spiser noe i svetten vår kalt leucin,
og den bidrar til lukten av fotsvette.
Hvorfor vil vi sameksistere med en mikrobe som lager ekkel lukt?
Det viser seg at basillen kan hemme soppinfeksjoner.
Føttene produserer en rar mengde leucin.
Det er som om kroppen lager et festmåltid for bakteriene
så de skal forhindre at vi får fotsopp.
Så har vi Staphylococcus epidermidis,
som finnes flere steder på kroppen.
Vi elsker hvite stafylokokker.
De kan rekruttere immunceller
som gjør at sår leges og infeksjoner bekjempes.
De kan drepe patogene bakterier.
Antibiotika gjør også det.
Selv om nyttige bakterier også kan dø,
og noen patogener har blitt motstandsdyktige.
Det er en skremmende trend over hele verden,
spesielt på sykehus.
Julia Ohs lab fremstiller en type hvite stafylokokker
som kan angripe de vanligste resistente bakteriene.
De søker og tilintetgjør.
Denne superstafylokokken angriper kun når den registrerer et bestemt patogen.
Som respons produserer den en slags napalm.
Forskerne tror at mikrober
trener opp immunforsvaret til å kjenne igjen fiendene,
slik at vi kun reagerer på skadelige ting.
Vi vet ikke hva som ville skjedd uten normalfloraen vår.
Vi har aldri laget bakteriefrie folk.
Vi har imidlertid laget bakteriefrie mus.
De har aldri blitt utsatt for levende mikrober.
De lever livet i en boble.
Musene har mange defekter.
Uten den mikrobielle opplæringen, blir immunforsvaret forvirret.
Det kan overse ekte trusler, men overreagere på ufarlige stoffer,
og til og med angripe egne celler.
Barn vokser opp i mer sterile miljøer,
og stadig flere får sykdommer forårsaket av overaktive immunforsvar.
Eksem, allergi, astma, høysnue. Økningen er dramatisk.
Men ikke blant amishene.
Forskere rapporterer om få tilfeller av astma og allergi blant amishbarn.
Amishbarn vokser opp med mange søsken og tilbringer mye tid utendørs,
og de har ofte en stall med mange dyr ved siden av huset.
De eksponeres for mange mikrober,
og det gjør at de utvikler et godt opplært immunforsvar.
Hemmeligheten bak sunn hud er delvis at du lar normalfloraen være.
Menneskene har latt den være i hundretusenvis av år,
helt til sivilisasjonen ble skapt.
Vi begynte å vaske huden med vann,
ofte som en del av religiøse ritualer.
Så samlet flere og flere seg i byene,
og smittsomme sykdommer spredte seg som aldri før.
På midten av 1800-tallet oppdaget forskerne den skyldige.
Bakterier.
Noen av de første mikrobene vi oppdaget, var de som skader oss.
Kolerapandemier hadde drept millioner på verdensbasis.
Pesten hadde utslettet nesten en tredjedel av Europa.
I USA var tuberkulose grunnen til en fjerdedel av alle dødsfall.
Man kom på at disse tingene burde vaskes av.
Vi hadde brukt mange ulike såper i mange hundre år,
mest for å vaske tøy.
Nå sa folkehelsetjenesten at vi burde vaske huden også.
Målet med teknikken er å redusere antall patogene organismer.
Det er derfor vi vasker med såpe.
Vi fikk en såpeboom tidlig på 1900-tallet.
Vi hadde skjønnhetssåper, badesåper,
helsesåper, og alle var egentlig samme produkt.
Eksklusive såper for de rike kostet mer, men funksjonen var den samme.
Det ble et merkevareprodukt, og med det kom reklame.
Såpeprodusentene brukte samme markedsføringstriks som i dag.
Som kjendisuttalelser.
Denne har Elizabeth Cady Stanton, forkjemper for kvinners rettigheter.
Denne annonsen,
med den sensuelle omfavnelsen og det vovede slagordet,
var et av de første bevisene på at sex selger.
Disse produktene solgte en følelse av overlegenhet,
enten det var overfor en annen rase eller en annen klasse.
Såpeannonser hadde ofte rasistiske karikaturer
og viste mørkhudede som skitne.
Eller som villmenn som måtte bli siviliserte med såpe.
Såpe handlet om skjønnhet, og vakker hud var hvit hud.
Dersom det fantes en dyptgående usikkerhet,
utnyttet såpebransjen det og lovte en løsning.
Såpe ville forandre livet ditt.
Du ville bli mer sosialt akseptert.
Huden din ville gløde, og du ville finne en ektemann.
Såpeprodusentene støttet påstandene med vitenskapelig språk.
De rettet seg inn mot husmødrene ved å produsere dramaserier på radioen.
Snart kom disse "såpeoperaene" også på TV.
Produsentene av Ivory-såpen eide The Guiding Light,
til den ble tatt av lufta i 2009.
Presentert av Ivory-såpen, verdens mest berømte såpe.
Midt på 1900-tallet
brukte alle såpe regelmessig, i det minste i velstående land.
De brukte den over hele kroppen, hver dag.
Såpe er en enkel kjemikalie som kan fjerne sivilisasjonens skitt,
kjemikaliene som irriterer huden, som forurensning og sminke,
og sykdomsfremkallende bakterier.
Vasking med såpe har reddet mange liv,
men såpe bryter også ned mørtelen i murveggen
og forstyrrer forsvaret ditt.
Og fordi den er basisk, kan såpen endre hudens pH-verdi.
Når vi renser og vasker for mye, gjør den ikke jobben sin.
Du har ødelagt hudens kjemi og endret oljene.
Hvis oljen er jorden der det mikrobielle økosystemet vokser,
har du forstyrret den nok til at det som kommer tilbake, er i ubalanse.
For noen tiår siden visste ikke folk om problemet med overforbruk.
De merket bare at huden ble tørr og kløende.
Bransjen fant en løsning for det også.
Såpe tørker ut huden din,
men Dove tilfører fuktighet mens du vasker deg.
Dove inneholdt en fuktighetskrem.
Det introduserte en helt ny tanke om at du trenger andre produkter,
produkter som motvirker såpen du har brukt.
Du trenger mer.
Det åpnet døra for en rekke andre produkter,
ikke bare såpe.
I 1968 debuterte Clinique med en rutine med tre trinn,
som de hevdet var like viktig som å pusse tennene.
Noen av de gamle såpeprodusentene utvidet og ble til internasjonale giganter.
Nye spillere kom også på banen.
Man hadde en stor eksplosjon av K-beauty-merker i den vestlige verden,
og alle ble helt gale etter det.
K-BEAUTY I FULL BLOMST
ØSTLIG LØFTE
LAGET I KOREA
PÅ SØKEN I SEOUL
VENDT MOT ØSTEN
Jeg skapte den koreanske titrinns hudpleierutinen for mange år siden.
I 2015 begynte jeg å se
at flere og flere snakket om trenden.
I noen tiår har Sør-Korea forsøkt å øke eksporten av kulturvarer.
K-dramaer,
K-pop
og K-beauty.
Huden kommer alltid først i Korea.
De mener at huden er viktigere enn sminke og mote.
De er geniale. De bruker ingredienser
som mange merker ikke hadde tenkt på å bruke.
GRØNN TE
VULKANSK ASKE
SNEGLEMUCIN
GRISEKOLLAGEN
BIEGIFT
SJØSTJERNEEKSTRAKT
ESELMELK
Forskerne studerer fortsatt om og hvordan ingrediensene fungerer,
men K-beauty-produkter generelt har fått gode vurderinger.
De var godt laget,
og de var rimelige.
Hvis man er ny innen hudpleie og vil komme i gang,
anbefaler jeg noen grunnleggende produkter.
Hvis du bruker solkrem, sminke og aftershave,
må du vaske det av på slutten av dagen.
Det finnes mange alternativer til såpe,
som syntetiske og oljebaserte renser,
som er mildere mot mørtelen i veggene våre. Likevel…
Mange rensemidler stripper huden din.
Vanligvis blir pH-en forstyrret etter du har renset.
Da må du bruke en toner.
De tar huden mot en sunn surhetsgrad,
akkurat som talgen i huden gjør.
Fuktighetskremer kan reparere skaden etter rensingen.
Fuktighetskremene erstatter det du har fjernet.
Noen fuktighetskremer etterligner vår naturlige mørtel.
Er du ung, trenger du ikke å eksfoliere.
Huden din erstatter seg selv på naturlig vis.
Når du blir eldre, fornyes ikke hudcellene like raskt.
Hunden begynner å se livløs ut.
Du bør eksfoliere en gang i uka etter du har fylt 40 år.
Så har vi produktene mot akne.
Husk at huden er dekket av hårsekker,
og de kan tilstoppes av talg fra døde celler.
Er tilstoppingen begravd, er det en hvit hudorm.
Den oksiderer om den eksponeres for luft.
SVART HUDORM
Her kan det vokse bakterier.
Immuncellene kjemper mot infeksjonen, og de døde cellene bygger seg opp.
Det er det hvite i en kvise.
Vi vet ikke helt hva som gir akne,
om det er genetikk, hormoner, bakterier
eller alt vi påfører huden, og hvordan disse samhandler.
Dermatologer strides om kostholdets betydning.
Fet mat er visst ikke problemet, men kanskje sukkerholdig mat.
Én ting vet vi. Akne skyldes ikke skitten hud.
Jeg hadde mye akne som tenåring.
Jeg trodde at om jeg vasket meg med såpe tre ganger om dagen,
ville jeg få bort mikrobene som forårsaket den urene huden.
Nå vet jeg at jeg antagelig gjorde det verre.
Noen mener at beste behandling mot akne er å tilføre bakterier til huden
for å etablere en balansert og sunn normalflora.
Ordet anti-aldring…
Det er et problem.
Det får oss til å føle at det er feil
at man har rynker.
Alle aldres. Det er en naturlig prosess.
Under epidermis har vi et tykkere dermislag
som består av proteinene elastin og kollagen.
Når huden strekkes ut, gjør disse at den går tilbake.
Vi produserer mindre og mindre med alderen,
slik at huden rynker seg.
Enkelte ting fremskynder prosessen.
Giftstoffer, forurensning
og solas UV-stråler, som også er kreftfremkallende.
Et pigment kalt melanin som produseres i disse cellene
kan blokkere noen av strålene. Jo mer melanin, desto mørkere er huden.
Den ekstra beskyttelsen betyr at mørkere hud aldres langsommere.
Vi trenger fortsatt SPF,
fordi alle er mottakelige for UV-strålene fra sola.
De fleste andre anti-aldringsingredienser støttes ikke av beviser.
Det eneste som er vitenskapelig bevist med gode studier,
er retinoinsyre og retinol.
Disse fremskynder kollagenproduksjonen,
men kan irritere huden, og skal ikke brukes av gravide.
For å oppsummere så gjør huden mye selv,
så unngå å bruke, eller overbruke, produkter som forstyrrer.
Mange eksfolierende skrubber og kraftige, skummende såper
kan skade murveggen din.
Se etter rensemidler med lav pH-verdi.
Hvis du tror du har en hudsykdom,
snakk med en dermatolog. Det kan finnes behandlinger.
Ikke vær så redd for et par kviser.
Tanken om at vi må kvitte oss med sånt hele tiden, er kunstig.
Bransjen sykeliggjør uregelmessigheter som ikke er medisinske problemer.
Det er ikke nødvendigvis et problem at man har kviser.
Akkurat som for 100 år siden
bruker dagens reklamer vitenskapelige bilder og språk.
De nyeste trendordene er pre- og probiotika.
Disse produktene skal forbedre hudens normalflora.
Vi har ingen beviser på at produktene er nyttige i seg selv.
Når det gjelder én ting, har bransjen hatt en drastisk endring.
I dag kan vi se på reklamene og tro at
hudpleiebransjen er svært inkluderende.
Det er bare tilsynelatende.
Mange av merkene jeg snakker med…
Reisen produktet deres har hatt fra ideen oppsto
til det er i butikkhyllene…
Det har kun vært hvite med på den reisen.
Da Dove lanserte denne reklamen i 2017,
så noen et stygt ekko fra fortiden.
Dove ba om unnskyldning og fjernet reklamen,
men Doves morselskap, Unilever, selger produkter
som skal gjøre huden din lysere.
Ganske mange merker, store merker, har utviklet blekekremer til huden,
og de har solgt dem i årevis.
Etter George Floyds død
og alle protestene vi så over hele verden,
skiftet de navn på disse produktene i stedet for å slutte å selge dem.
Det har ikke løst noe som helst. Hva er budskapet?
Hvit er bedre.
Vi får høre at vi må ha lysere hud, renere hud, duggfrisk,
glødende og poreløs hud.
Og vi trenger flere produkter for å oppnå det.
Vi bruker altfor mange produkter på huden vår.
Hvis vi greier oss med mindre, hvorfor bruker vi ikke mindre?
Jeg bruker bare vann.
Jeg vasker hendene. Jeg bruker såpe på hendene,
men jeg bruker vann på resten av kroppen.
Du venner deg til det, og kroppen tilpasser seg.
Kjære vene. Jeg mener,
det hadde ikke fungert for meg.
Huden min ville fått anfall.
Jeg tror ikke all hud trenger 15 produkter,
men noen trenger mer enn tre.
Husk at det er ikke bare produkter som påvirker huden vår.
Huden vår gjenspeiler den generelle helsen vår.
Om vi sover nok, hva vi spiser, hvor stresset vi er.
Drikke vann, mosjonere og tilbringe tid utendørs.
Alt dette påvirker hvordan huden din ser ut.
Det finnes mange måter å ta vare på huden på.
Det finnes mange riktige måter.
Du er et unikt individ. Du har utviklet deg med mikrobene.
Hudpleie kan brukes til å oppdage den unike delen av deg selv.
Og…
…det er mange måter å være normal på.
Tekst: Mari Hegstad Rowland